**Prijedlog**

**Klasa:**

**Urbroj:**

**Zagreb,**

Na temelju članka 14. stavaka 1. i 3. Zakona o izvršavanju Državnog proračuna Republike Hrvatske za 2019. godinu (Narodne novine, broj 113/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2019. godine donijela

**R J E Š E N J E**

**o odobrenju sredstava na teret Proračunske zalihe**

**Državnog proračuna Republike Hrvatske za 2019. godinu društvu Croatia Airlines d.d.**

Temeljem Odluke Vlade Republike Hrvatske o stvaranju prethodno potrebnih uvjeta osiguranja postupka dokapitalizacije društva Croatia Airlines d.d. od 19. rujna 2019. godine, odobrava se društvu Croatia Airlines d.d. iznos od 100.000.000,00 kuna na teret Posebnog dijela Državnog proračuna Republike Hrvatske za 2019. godinu (Narodne novine, br. 113/18 i 11/19), Razdjela 025 Ministarstvo financija, Glave 02506 Ministarstvo financija - ostali izdaci države, Aktivnosti A539019 Proračunska zaliha, račun 385 Izvanredni rashodi, što predstavlja prvi dio predujma potrebnog za osiguranje nužne stabilizacije poslovanja prije provedbe procesa povećanja kapitala društva od strane Republike Hrvatske i drugih zainteresiranih investitora u skladu s odredbama propisa koji uređuju područja tržišta kapitala i državnih potpora.

Ministarstvo mora, prometa i infrastrukture obvezno je pratiti namjensko trošenje dodijeljenih sredstava Proračunske zalihe. U tu svrhu društvo Croatia Airlines d.d. dužno je Ministarstvu mora, prometa i infrastrukture dostaviti izvješće o zakonitom, namjenskom i svrhovitom utrošku dodijeljenih sredstava Proračunske zalihe. Izvješće mora sadržavati obrazloženje namjenski utrošenih sredstva te kopije računa i izvoda kojima se potvrđuje da su računi podmireni. Ministarstvo mora, prometa i infrastrukture dostavlja Ministarstvu financija izvješće društva Croatia Airlines d.d. uz ocjenu jesu li dodijeljena sredstva utrošena sukladno ovome Rješenju. Neutrošena i nenamjenski utrošena sredstva Proračunske zalihe primatelj sredstava dužan je vratiti u državni proračun Republike Hrvatske.

Za izvršenje ovog Rješenja zadužuje se Ministarstvo financija.

Dostaviti:

- Ministarstvu financija

- Ministarstvu mora, prometa i infrastrukture

- društvu Croatia Airlines d.d.

PREDSJEDNIK

## mr. sc. Andrej Plenković

**O b r a z l o ž e n j e**

Ministarstvo financija zaprimilo je zahtjev Ministarstva mora, prometa i infrastrukture kojim su zatražena sredstva iz Proračunske zalihe Državnog proračuna Republike Hrvatske za 2019. godinu za osiguranje prvog djela predujma nužnog za stabilizaciju poslovanja društva Croatia Airlines d.d. prije provedbe procesa povećanja kapitala društva od strane Republike Hrvatske i drugih zainteresiranih investitora u skladu s odredbama propisa koji uređuju područja tržište kapitala i državnih potpora.

Vlada Republike Hrvatske je 19. rujna 2019. donijela Odluku o stvaranju prethodno potrebnih uvjeta osiguranja postupka dokapitalizacije društva Croatia Airlines d.d.

Točkom II. navedene Odluke utvrđeno je kako prethodno potrebni uvjeti uključuju uplatu predujma u korist društva Croatia Airlines d.d. u iznosu 250 milijuna kuna za osiguranje nužne stabilizacije poslovanja prije provedbe procesa povećanja kapitala društva od strane Republike Hrvatske i drugih zainteresiranih investitora u skladu s odredbama propisa koji uređuju područja tržište kapitala i državnih potpora.

Ministarstvo mora, prometa i infrastrukture uputilo je Ministarstvu financija zahtjev za isplatom prvog djela predujma u iznosu od 100 milijuna kuna na teret Proračunske zalihe Državnog proračuna Republike Hrvatske za 2019. godinu.

Odredbama članka 14. stavka 3. Zakona o izvršavanju Državnog proračuna Republike Hrvatske za 2019. godinu (Narodne novine, broj 113/2018) propisano je da o korištenju sredstava proračunske zalihe odlučuje Vlada Republike Hrvatske.

Sukladno toj odredbi, a temeljem spomenutog zahtjeva Ministarstva mora, prometa i infrastrukture, Ministarstvo financija predlaže Vladi Republike Hrvatske da društvu Croatia Airlines d.d. odobri sredstva iz Proračunske zalihe za 2019. godinu u iznosu od 100 milijuna kuna, što predstavlja prvi dio predujma potrebnog za osiguranje nužne stabilizacije poslovanja prije provedbe procesa povećanja kapitala društva od strane Republike Hrvatske i drugih zainteresiranih investitora u skladu s odredbama propisa koji uređuju područja tržište kapitala i državnih potpora.